কবরে নারীদেহের সন্ধান! মধ্যপ্রদেশের খান্ডোয়ার ঘটনা এখনও রহস্য

ওয়েবডেস্ক- কবর (Grave) খুঁড়ে নারীদেহের (Woman Dead Body) খোঁজে নগ্ন দুই পুরুষ শরীর। মধ্যপ্রদেশের (Madhya Pradesh) খান্ডোয়ার (Khandwa) পদমনগরে গা ছমছমে রহস্য। কবরে এক মহিলার দেহের জড়ানো কাপড় খানখানছেঁড়া কাপড়ে সিসি ক্যামেরা ঢাকার চেষ্টা দুই পুরুষের। শহরের সবচেয়ে বড় কবরস্থানে রহস্যময় ঘটনায় চাঞ্চল্য। দুটো কবর খুঁড়েও দেহ নিয়ে পালাতে পারেনি দুষ্কৃতীরা। তবে কী মৃতদেহ পাচারের কোনও চক্র সক্রিয় মধ্যপ্রদেশে ?

অমাবস্যার (New Moon Night) রাতে কবর খোঁড়ার আতঙ্কে খাণ্ডোয়ার মানুষ। অমাবস্যায় নিশির ডাকেই কী সক্রিয় হয় দেহ পাচারকারীরা ? নিকষ অন্ধকারে নগ্ন দেহ কি অপরাধ আড়ালের কোনও ছক ? এ বছরের মে মাসেও অমাবস্যার রাতে খোঁড়া হয়েছিল কবরছ’টি কবর খোঁড়া হয়েছিল যার পাঁচটিই ছিল মহিলা দেহের।

মে মাসের ঘটনায় দুটো FIR হয়, এখনও ধরা পড়েনি কেউ। সাইবার ক্রাইম বিশেষজ্ঞেরা পরীক্ষা করেন জোড়া কবরস্থান। সোমবারের ঘটনায় ডিজিটাল ভিডিয়ো রেকর্ডার বাজয়াপ্ত পুলিশের। কেন শুধুই মহিলা দেহ, কেনই বা কেবল অমাবস্যা, এখনও পুরোটাই রহস্যে মোড়া।

আরও পড়ুন- পুলিশ গরিবের ক্ষেত্রে কঠোর, ধনীর সামনে দন্তহীন! দাবি হাইকোর্টের

খান্ডোয়া জেলার এক পুলিশ কর্তা জানিয়েছিলেন, এই কবরগুলির মধ্যে তিনটি লোহারি নাকার বাদা কবরস্থানে, অপর তিনটি সিহাদা গ্রামের আরেকটি কবরস্থানে অবস্থিত। কবরস্থানগুলি একে অপরের থেকে প্রায় ১০-১৫ কিমি দূরে অবস্থিত। সেই সময় পুলিশ জানায়, অজ্ঞাত পরিচয় আসামীদের বিরুদ্ধে দুটি মামলা দায়ের করে তদন্ত শুরু করা হয়। পুলিশ সিসিটিভি ফুটেজ পরীক্ষা করে, মামলার সঙ্গে জড়িত সন্দেহে বেশ কয়েকজনকে জিজ্ঞাসাবাদ করা হয়। পুলিশ সেই সময় জানায় এই ঘটনায় অভিযুক্ত যেকোনও কারণেই এই কাজ করে থাকতে পারে। জাদুবিদ্যা থাকতে পারে, আবার মৃতদেহগুলি অন্য কোনও উপায়ে ভুলভাবে পাচারের উদ্দেশ্য। তবে এখনও পর্যন্ত সবটাই রহস্য, কোনও কিছু উন্মোচিত হয়নি।

দেখুন আরও খবর-